hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
“Felelőtlen pusztítás lenne a Mandulás Kemping beépítése” – állítja egy pécsi természetvédelmi szakértő – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
“Felelőtlen pusztítás lenne a Mandulás Kemping beépítése” – állítja egy pécsi természetvédelmi szakértő
Facebook Twitter Tumblr Pinterest
Ahogy arról korábban beszámoltunk, az egykori Mandulás Kemping területének “lakóövezetté” történő átminősítését kérte a tulajdonos a pécsi önkormányzattól, melyet a Pécsi Építési Szabályzat módosítási tervének felülvizsgálata kapcsán a Városfejlesztési Bizottság több körben is tárgyalt.
A bemutatott tervek szerint a telek tulajdonosa egy több szintes lakóházakból álló luxus-lakóparkot építene a 3 hektáros természetvédelmi területre, azonban Kővári János szerint ingatlanspekuláció állhat az ügy háttérben, hiszen önmagában a telek átminősítésével is jelentősen emelkedne a telek piaci értéke.
A képviselő szerint amennyiben a Mandulás Kemping területe “lakóövezeti” besorolást kapna, úgy a vonatkozó szabályozás és 20%-os beépíthetőség mellett nagyjából 5.600 m2-es terület kerülne beépítésre a hozzá tartozó utak és egyéb közművek kiépítésével együtt, amely összességében nem csak a terület integritását veszélyeztetné, de visszafordíthatatlan környezeti károkat okozna.
Fazekas Imre biológus, természetvédelmi szakértő szerint a Mandulás területe egybeesik a Nyugat-Mecsek tájvédelmi körzet a határvonalával, így a tulajdonos átminősítési kérelme egész egyszerűen szembe megy az Országos Településrendezési és Építési Követelményekkel (OTÉK), illetve megsérti a hatályos természetvédelmi törvényt és a jelenleg érvényben lévő helyi építési előírásokat is. Mindenképpen szükséges lenne egy mindenre kiterjedő Natura 2000 hatástanulmány elkészítése, egy teljes vegetációs ciklust átfogó botanikai és zoológia felmérésre. Pontosan meg kell vizsgálni, a méréseken alapuló az ún. Natura 2000 jelölő fajokra gyakorolt hatásokat. Mindez nem csak Magyarországon, de szerte az Unióban megkerülhetetlen előírás.
A szakértő szerint a Mandulás Kemping helyére tervezett lakópark ötletgazdái és támogatói nem képesek felbecsülni, hogy ennek a természetvédelmi területnek ökológia szempontból milyen kiemelt jelentősége van az egész térségre nézve:
„A Mecsekben lévő védett területek olyan erdőtársulások, melyhez hasonló nincs a szűkebb Kárpát-medencei régióban, de még Európában is nagyon ritka az itt lévő különleges – miatt megtelepedett védett –fajok jelenlétét tekintve. Ha minimális természettudományos műveltségük lenne, még gondolatban sem mernének ilyen drasztikus beruházást megvalósítani ebben a rendkívül érzékeny ökológiai övezetben” – mondta Fazekas Imre, aki szerint itt lenne az ideje, hogy a megmaradt épületromokat fokozatosan, és kíméletesen elbontsák, aztán ezt a területet visszaadják  a természetnek. Kérdés, hogy vajon mire és kire vártak eddig, hiszen ez egy nyilvánvaló tájseb, hasonlóan a volt dömörkapui vidámparkhoz.
Fazekas Imre véleménye szerint a városi önkormányzat – ha valóban a polgárai érdekét tartja a legfontosabbnak -, akkor a volt teljes kemping terültét mielőbb helyi védelem alá helyezi, s ott a vonatkozó törvények alapján kötelezi a tulajdonost egy kezelési terv elkészítésére.
„Minden tervezőmérnöknek, aki egy ilyen érzékeny, instabil ökológia rendszer területére építményeket kíván tervezni, a hires ökológus Ch. Elton (1900-1991) gondolatait kell figyelembe venni, amelyet már 1984-ben megjelen első Mecsek könyvemben is leírtam: „…aki megváltoztatni, kivágni, csatornázni, permetezni vagy beültetni szándékozik a Föld bármely darabkáját vagy sarkát előbb három kérdést kell tegyen fel magának: milyen növények és állatok élnek ott, milyen szépséget, vagy érdeket veszélyezethet a változás, s milyen további veszéllyel növeli majd az életközösségek egyensúlyának egyre fokozódó bizyolytalanságát.” Ha egy beruházó, egy tervező, vagy felelős önkormányzat mindezt elmulasztja, akkor önön alkalmasságát is megkérdőjelezik – nyilatkozta Fazekas Imre.
A szakértő szerint a környékbeli erdők olyan ökológiai egységet képeznek, amelynek részleges felszámolása olyan súlyos természeti következményekkel járna, amely nem csak az ott élő növény- és állatvilágot, de a mecseki vízbázist is jelentősen veszélyeztetné.
„Elfogadhatatlan a Mandulás Kemping területének lakóövezetté történő átminősítési javaslata, hiszen az egyértelműen ütközik OTÉK Balti pont 210 méter fölötti területekre vonatkozó rendeletével, márpedig azt egy helyi építési szabályzat módosításával nem lehet megkerülni” – tette hozzá Fazekas Imre, aki felhívta a figyelmet arra is, hogy a klímaváltozás kellős közepén egy felelős önkormányzat nem engedheti meg magának, hogy a környezetvédelmi szempontok alárendelésével utat engedjen egy magáncélú beruházás profitcéljainak teljesüléséhez.
Azt azonban nyomatékosítani kell a szakértő szerint, hogy a végső engedélyt a kormányhivatal építési- és örökségvédelmi főosztálya fogja megadni.
A pécsi Városfejlesztési Bizottság a terület lakóövezetté történő átminősítése kapcsán első körben egy 3:1 arányú, elutasító álláspontot rögzített, azonban az ügynek itt nincs vége, hiszen a Pécsi Építési Szabályzat módosítását végeredményben a Pécsi Közgyűlésnek – vagy a különleges jogrend alkalmazása mellett a pécsi polgármesternek, Péterffy Attilának – kell elfogadnia.
Pécs polgármestere kiadott egy közleményt, amelyben a beruházás megvalósításának tervét hatályon kívül helyezte. Részletek hamarosan!
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Fazekas Imre Kővári János mandulás Mandulás Kemping petíció
Szünetelni fog a Biokom bérletrendelése
Koncertek, fényfestés és kézműves vásás is lesz az idei adventi időszakban Pécsett
Andrásfalvy Bertalan néprajzkutató tiszteletére rendeztek ünnepi folklórgálát Pécsen
Kilátó és turistapihenő újult meg a Kelet-Mecsekben
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram